เกาหลีใต้เผยหนี้สินครัวเรือนพุ่งสูงสุดเป็นประวัติการณ์
เกาหลีใต้เผยหนี้สินครัวเรือนพุ่งแตะ 1,295.8 ล้านล้านวอน หรือประมาณ 1.1 ล้านล้านดอลลาร์สหรัฐ ทำสถิติสูงสุดเป็นประวัติการณ์
24 พ.ย. 2559

ผู้สื่อข่าวรายงานว่า ธนาคารกลางเกาหลีใต้เผยว่าวันนี้ (24 พ.ย.) หนี้สินภาคครัวเรือนปรับตัวขึ้นแตะระดับ 1,295.8 ล้านล้านวอน หรือประมาณ 1.1 ล้านล้านดอลลาร์สหรัฐ ในไตรมาส 3/59 ซึ่งเพิ่มขึ้น 11% จากช่วงเวลาเดียวกันของปีที่แล้ว และทำสถิติสูงสุดเป็นประวัติการณ์
ทั้งนี้ ธนาคารกลางเกาหลีใต้ระบุว่า ธนาคารกลางจะออกมาตรการควบคุมเงินกู้ที่อนุมัติโดยธนาคารพาณิชย์และควบคุมการปล่อยเงินกู้จากสถาบันการเงินบางประเภทที่มีความหย่อนยานในกฎระเบียบด้านการปล่อยเงินกู้